પ્રાપ્ત વિગતો મુજબ ગોંડલ શહેર તેમજ તાલુકામાં સમયાંતરે કરોડોમાં ઉઠી જવું નવીનતાની વાત નથી માલ ખરીદ કરી અને કરોડોમાં ફૂલેકું ફેરવવાના કિસ્સામાં એક વધારો થવા પામ્યો છે, મૂળ જેતપુરના અને છેલ્લા કેટલાક સમયથી ગોંડલ ઔદ્યોગિક વસાહત જામવાડી જીઆઇડીસીમાં સીંગદાણા નું કારખાનું ધરાવતા કારખાનેદારે ભારે મંદીમાં પણ ડીસા પાલનપુર તેમજ પથવાડા ડિસ્ટ્રિક્ટ માંથી ઊંચા ભાવે મગફળી ખરીદવાનું શરૂ રાખી હરીફ ધંધાર્થીઓને ચોકાવી દીધા હતા, દરમિયાન આજરોજ આ કારખાનેદારે કરોડો રૂપિયાનું ફૂલેકું ફેરવ્યાંના સમાચાર વાયુવેગે જીઆઇડીસી વર્તુળમાં ફરીવળતા ડીસા પાલનપુરના વેપારીઓને રાતા પાણીએ રોવાનો વારો આવ્યો હોય તેવું ચર્ચાઈ રહ્યું છે.